ועדת הכלכלה, כנסת 23, פרוטוקול מספר 54, 2020-08-23 09:40

יעקב מרגי: בוקר טוב לכולם.

יעקב מרגי: שבוע טוב.

יעקב מרגי: אני מתכבד לפתוח את ישיבת ועדת הכלכלה של הכנסת, היום ה-23 באוגוסט 2020, ג' באלול התש"ף, על סדר היום הצעת צו שירותי תעופה (פיצוי וסיוע בשל טיסה או שינוי בתנאיה) (נגיף הקורונה החדש - הוראת שעה - תיקון), התש"ף-2020.

יעקב מרגי: אל תיבהלו, אנחנו לא משנים תעריפים ולא תוקף.

יעקב מרגי: ניתן ליועצת המשפטית מה משמעות הצו.

רננה שחר: חוק הוראת השעה, שזה החוק שבא לתקופה מוגבלת, שינה מעט את כללי המשחק בחוק שירותי תעופה, לאור חוק טיבי, והוא נקבע מראש לתקופה קצובה, לתקופה של חוסר היציבות וחוסר היכולת לנבא את סדר היום וצורך לבטל טיסות מטעמים חיצוניים וכולי.

רננה שחר: כרגע הוא עד ה-31 באוגוסט, לפי החוק העיקרי.

רננה שחר: ניתנה הסמכות לשר התחבורה, בהתייעצות עם שר הכלכלה ובאישור ועדת הכלכלה של הכנסת, להאריך את התקופה הקובעת.

רננה שחר: זאת אומרת, כרגע טיסה שממריאה ב-1 בספטמבר, חזרנו לכללי המשחק המקוריים, 21 ימים השבה, אין ואוצ'ר, יש פיצוי על בטול פחות מ-14 ימים מראש.

רננה שחר: אלה שלושת כללי המשחק העיקריים עליהם אנחנו מדברים.

יעקב מרגי: הוראת השעה שחוקקנו פעמיים, מה ששינה את חוק טיבי בהוראת שעה, מתוקף הצו הזה.

רננה שחר: כן.

רננה שחר: מתוקף החוק.

רננה שחר: הוראת השעה, כרגע טיסה שממריאה ב-1 ספטמבר לא תיהנה מזה יותר, זה כבר חוזר למשטר המקורי, ובחוק הוראת השעה יש לשר התחבורה, בפרוצדורה עליה דיברנו, אפשרות להאריך עד תשעה חודשים.

רננה שחר: בהתחלה אנחנו אמרנו כל חודש, אבל הוועדה בחוכמתה אמרה לנו שלא חייבים כל חודש, תציעו את התקופות וכולי.

יעקב מרגי: אם זה כל חודש, זה כמעט גובל בסדיזם.

רננה שחר: בדיוק.

רננה שחר: אנחנו מעדיפים לחסוך את הזמן.

רננה שחר: כרגע ההצעה היא להאריך את תקופת תוקף הוראת השעה וזה אומר שטיסות שימריאו עד ה-24 באוקטובר, אז זה סוף עונת הקיץ וישי דון יחיא, הכלכלן, מנהל אגף כלכלה ויחסים בין-לאומיים ברשות התעופה האזרחית יוכל להסביר את זה.

רננה שחר: לפחות עד הטיסות שמתוכננות לעונת הקיץ שהן הטיסות שכבר פורסמו מזמן ועליהן המשטר הזה יחול.

רננה שחר: זאת ההצעה שלנו.

ישי דון יחיא: ענף התעופה מתנהל לפי עונות תעופה שמפרסם ארגון חברות התעופה, יאט"א.

ישי דון יחיא: יש שתי עונות, עונת קיץ ועונת חורף.

ישי דון יחיא: עונת הקיץ היא בת שבעה חודשים ומתחילה ביום ראשון האחרון של חודש מארס ומתחילה העונה הבאה ביום ראשון האחרון של חודש אוקטובר.

ישי דון יחיא: בדרך כלל מפרסמים את לוח הטיסות זמן רב מראש ולכן אנחנו מציעים בהצעה הזאת להאריך את הצו.

ישי דון יחיא: זאת אומרת, לוח הזמנים פורסם הרבה מאוד זמן מראש, זה לוח זמנים שכמובן עבר הרבה מאוד שינויים אבל היה מתוכנן בחלקו לפני משבר הקורונה באופן גורף.

ישי דון יחיא: זו הסיבה שנקטנו בתאריכים האלה.

יעקב מרגי: מה שנכון לתעופה, כנראה אלה שרבו 30 שנים על שעון הקיץ, לא ידעו מה זה קיץ ומה זה חורף.

יעקב מרגי: אני אשאל שאלה, כמעט שאלת קיטבג.

יעקב מרגי: לו יצויר שחברי הכנסת עכשיו מתנגדים לצו הזה, מה קורה?

רננה שחר: החל מה-1 בספטמבר חוזרים למשטר הקודם.

יעקב מרגי: חוק טיבי נכנס.

רננה שחר: טיסה שממריאה החל מה-1 בספטמבר תחזור למשטר הקודם.

יעקב מרגי: הבנתי.

יעקב מרגי: במילים שלי, ואני בכוונה אומר כך, חוק טיבי חוזר לתוקפו.

ישי דון יחיא: נכון.

יעקב מרגי: והוראות השעה שחוקקנו אותה פעמיים, בטלה.

ישי דון יחיא: בטלה.

רננה שחר: לא.

אחמד טיבי: מתי הוא חוזר לתוקף?

רננה שחר: הטיסות שממריאות עד 31 באוגוסט, חלה עליהן הוראת השעה.

יעקב מרגי: ברור לי.

יעקב מרגי: אני מדבר על אחרי ה-31 באוגוסט.

ישי דון יחיא: מה-1 בספטמבר, 21 ימים פיצוי אם ביטלת פחות מ-14 ימים לפני הטיסה ובלי ואוצ'ר.

אחמד טיבי: זה המקורי.

אחמד טיבי: אלה ההוראות המקוריות.

ישי דון יחיא: נכון.

יעקב מרגי: חברי הכנסת, אני שואל לדעתכם בנושא הזה.

אימאן ח'טיב יאסין: אני רוצה לשאול שאלה.

אימאן ח'טיב יאסין: מה קורה אם הקורונה עדיין נשארת בדומה למה שקורה עכשיו והשמים לא ממש פתוחים?

יעקב מרגי: אחרי הדיון הזה אנחנו מתחילים דיון על פתיחת השמיים.

ישי דון יחיא: כשאנחנו מנתחים את הנתונים שיש לנו נכון להיום, אנחנו רואים שהקורונה עדיין כאן וחזק, מבחינת עולם התעופה.

ישי דון יחיא: יש לנו נתונים מתחילת חודש אוגוסט.

ישי דון יחיא: ביולי היו 97 אחוזי ירידה במספר הנוסעים.

ישי דון יחיא: מספר עצוב.

ישי דון יחיא: מתחילת החודש אנחנו עומדים על 60,000 נוסעים ואם זה יימשך בערך באותו הקצב הזה נגיע ל-90,000 נוסעים פחות או יותר עד סוף אוגוסט.

ישי דון יחיא: בחודש אוגוסט נורמלי יש באזור ה-2.5 מיליון נוסעים ויותר.

ישי דון יחיא: זאת אומרת, אנחנו רואים שנכון לרגע זה הירידות הן חדות וכל הסיבות שהיו במקור לתקן את החוק, עדיין קיימות.

ישי דון יחיא: אנחנו מאוד מקווים, אנחנו לא יודעים לחזות את העתיד – עוד מעט יתקיים דיון בוועדה – שעד ה-24 באוקטובר המצב יתאושש.

ישי דון יחיא: אנחנו נבחן שוב את הנתונים ונראה מה קורה.

יעקב מרגי: עידן, האם אנחנו עוברים להצבעה?

עידן רול: אני קצת מבולבל.

יעקב מרגי: למה?

עידן רול: אני לא יודע להסביר את זה אבל אם הנימוקים עד עכשיו היו בקשר ליכולת החזר האשראי של חברות התעופה, אנחנו מוצאים את עצמנו שוב בסיטואציה כל כך קרובה לחקיקה.

עידן רול: אני לא כל כך מבין.

יעקב מרגי: הצו הוא פרוצדורלי.

עידן רול: אני מבין שזה פרוצדורלי אבל אתם אומרים שמבחינת

עידן רול: כם הכול אותו הדבר.

יעקב מרגי: לא.

יעקב מרגי: הדיון הבא הוא תקנות התעופה כשמנסים להסביר לנו איך לחיות עם הקורונה בשדות התעופה.

יעקב מרגי: אם זה ישפר ב-20 אחוזים, ב-10 אחוזים, בחמישה אחוזים, לא ישפר בכלל, לא יודע לומר לך אבל זה לא יכול להיות יותר גרוע מהמצב היום.

יעקב מרגי: זה לא קשור ליכולת ההחזרה.

יעקב מרגי: החוק מדבר בעד עצמו.

עידן רול: אני מרגיש שזה המקום שבו המדינה צריכה להתערב.

עידן רול: אני אומר בדיוק את מה שאמרתי לפני שבועיים.

עידן רול: הרי זה לא שהשמיים נפתחים אלא זה מה היקף הטיסות הנדרש כדי שיהיה כאן באמת תזרים מזומנים שישנה את הסיטואציה.

עידן רול: אם מסתכלים על כך שמעבדת בדיקות הקורונה לא ...

עידן רול: ולפי צפי הכי טוב מדובר באמצע אוקטובר ועכשיו קופות החולים אמרו שהן לא עושות יותר בדיקות לטסים כי הן לא עומדות בכך ולכן הבדיקות יעברו לבתי החולים, כאילו בתי החולים הם הגורם שבאמת יש לו זמן לעשות את הבדיקות, אז אני רואה כאן כשל שלם שאני לא מבין איך ענף התעופה יחזור לפעילות.

יעקב מרגי: מבחינת ההסתכלות שלך, היא נכונה.

יעקב מרגי: מבחינת יכולת המחויבות של החברות להחזיר ללקוחות את הכספים שלהם, לא קשורה לזה.

עידן רול: אני יודע.

עידן רול: המדינה צריכה להתערב בדבר הזה.

יעקב מרגי: אם למרות כל מה שעשינו והתעופה לא תגבר והתנועה בשדות התעופה לא תגבר, אני מאמין שהמדינה תשים יד ותתערב.

יעקב מרגי: כרגע אף אחד לא יכול להתחייב.

יעקב מרגי: אני לא יכול להתחייב.

עידן רול: אני לא רואה איך הכסף חוזר.

עידן רול: אני מבין שהסיטואציה השתנתה.

יעקב מרגי: למה אתה לא רואה איך הכסף חוזר?

עידן רול: אני לא רואה איך הכסף חוזר לצרכנים אם השמיים לא נפתחים.

יעקב מרגי: בדיון הקודם חברה שהיא החברה הכי, הכי, הכי, אל על, שהיא הכי, נתנה כאן הסברים ואמרו שהמתווה, גם של ההנפקה, גם של ההלוואה, מכסה - מה שהוראת השעה חלה עליו – חלק קטן לעומת כל הסכום שהם הולכים לגייס.

עידן רול: ולא התחייבו שהוא צבוע.

עידן רול: אמרו שהכסף יהיה.

עידן רול: המצב של החברה הוא כמסננת – הכול בורח.

יעקב מרגי: אנחנו עושים מה שיכולים לעשות כדי שהלקוחות יקבלו את הכסף שלהם.

יעקב מרגי: מעבר לזה אני לא יודע לעשות עוד.

ישי דון יחיא: אני יכול לחזור על מה שאמרתי כאן בדיונים קודמים.

ישי דון יחיא: ההסדר כרגע, אתם מכירים אותו לא השתנה משהו מהותי מאז לפני שבועיים.

ישי דון יחיא: החזר כספי ללקוחות הוא חלק מהשימושים שיש למקורות, אם אדוני מדבר על ההסדר של אל על, הוא בפנים, הוא חלק.

יעקב מרגי: הוא שאל על החלק הצבוע.

יעקב מרגי: אתה אומר שזה חלק מהשימושים.

ישי דון יחיא: הוא לא צבוע אבל הוא חלק בלתי נפרד.

עידן רול: אין דבר כזה.

עידן רול: באמת, עם המון כבוד.

יעקב מרגי: הוא אומר עובדות.

עידן רול: ברגע שהכסף לא צבוע, זה בדיוק כמו שהם הציעו את סדר העדיפויות, סדר נשייה.

עידן רול: אין מה לעשות.

עידן רול: המנגנון הזה הומצא מתוך הבנה שכולם צריכים כסף וכולם מבקשים אותו באותו זמן.

עידן רול: אם מגיע איקס כסף וזה לא צבוע בשום צורה ואין לזה שום בטוחה, אין לנו שום דרך לדעת אם הוא הגיע.

יעקב מרגי: מצב של פשיטת רגל הוא יותר חמור.

ישי דון יחיא: אני לא רואה כל מניע – אני מבין מה אדוני אומר – אפשרי שיש לחברה.

עידן רול: העולם העסקי לא מתנהל על מניעים.

עידן רול: זה לא עובד כך.

יעקב מרגי: הייתה הצהרה של המדינה.

יעקב מרגי: יש כאן הצהרת המדינה, שמלווה במעשה, שהיא רוצה בקיומה של החברה.

יעקב מרגי: החברות הזרות, חלקן התחילו להחזיר.

יעקב מרגי: היועץ המשפטי, בבקשה.

איתי עצמון: אני מבקש לשאול את נציגי רת"ע אם יוכלו לדווח לוועדה על רשימת המפעילים האוויריים שמסרו לכם דיווח לפי התיקון האחרון שנעשה כאן בהוראת השעה על כך שהייתה ירידה משמעותית במחזור ההכנסות שלהם ולכן המועד להשבת התמורה לגביהם נדחה ל-1 באוקטובר.

ישי דון יחיא: כן.

ישי דון יחיא: ראשית, אנחנו פרסמנו את זה כפי שמתחייב מההוראות החוק באתר האינטרנט שלנו.

ישי דון יחיא: יש רשימה מסודרת.

איתי עצמון: מתי פרסמתם?

ישי דון יחיא: אני חושב שביום חמישי.

ישי דון יחיא: אני יכול כמובן לשלוח את הקישור.

ישי דון יחיא: אם אתה רוצה, אני יכול להיכנס עכשיו.

איתי עצמון: לשלוח לוועדה.

רננה שחר: יש שם 22 חברות תעופה ומארגנים.

ישי דון יחיא: ברמת העיקרון, כל חברות התעופה הישראליות.

ישי דון יחיא: אני מיד נכנס לרשימה ואני אקריא לך.

יעקב מרגי: יבגני, אנחנו דנים בצו שקשור לחקיקה שעשינו בהוראת שעה.

יעקב מרגי: אם אנחנו לא מאשרים את הצו הזה, הוראת השעה חלה עד סוף החודש הזה וכרטיסי טיסה שיירכשו מה-1 בספטמבר, לא חל עליהם התיקון.

ישי דון יחיא: חברת לופטה

ישי דון יחיא: נזה, חברת סטאפ שהיא חברה פורטוגלית, כספי טורס שהוא מארגן, אוסטריאן איירליינס, סוויס, בראסל איירליינס, אתיופיאן איירליין, חברה גרמנית בשם האן, אוקריאניאן אינטרנשיונל, יונייטד איירליין, ג'ורג'ן איירליין, אייר אינדיה, אגיאן, בריטיש איירוויס, איבריה, מאי ווי איירליינס שהיא חברה מגיאורגיה, אייר סיני, רויאל ג'ורדניאן, אל על וסנדור, ארקיע וישראייר.

ישי דון יחיא: סך הכול 22 חברות ומארגנים.

ישי דון יחיא: אני רק אומר שהיו כמה חברות שהגישו לנו אבל אחרי המועד הקובע ולכן לא כללנו אותן ברשימה.

ישי דון יחיא: אלה החברות שהודיעו לנו שהמחזור שלהן ירד.

יעקב מרגי: ביקשנו שהם יפרסמו זאת.

עידן רול: בחוץ לארץ הן מחזירות?

עידן רול: ידוע לך אם בחוץ לארץ החברות האלה מחזירות לצרכנען?

ישי דון יחיא: למיטב ידיעתי, מרבית החברות מחזירות.

יבגני סובה: לא מחזירות.

יבגני סובה: החזירו.

יבגני סובה: הרוב הגדול של החברות באירופה כבר החזירו כספים.

יעקב מרגי: אני חושב שאמרת את זה בדיון הקודם, שחלק מהחברות כבר מחזירות.

יבגני סובה: כי יש שם חקיקה יותר נוקשה.

עידן רול: מה לגבי חקיקה משלימה?

עידן רול: היום הרי יש את המתווים שצרכנים רוכשים כרטיס טיסה, הטיסה לא מתבטלת אבל נסיבות הקורונה מביאות אותם להחלטה שלא לטוס.

עידן רול: מה לגבי חקיקה של הגנת הצרכנים בתקופת הקורונה?

עידן רול: אנחנו עוסקים כאן כל הזמן בתיקון לחוק טיבי אבל אם מישהו רוצה לטוס ויש לו חשש בעקבות נסיבות הקורונה אבל עדיין המדינה לא ביטלה את הטיסה מבחינת המגבלות.

אימאן ח'טיב יאסין: זה מה שאני אמרתי.

יעקב מרגי: ידידי, אתה המחוקק.

יעקב מרגי: בוא נעשה את זה.

עידן רול: בוא נעשה את זה.

יעקב מרגי: תכין.

יעקב מרגי: נגיש את זה כהצעת חוק של הוועדה.

יעקב מרגי: קדימה.

אחמד טיבי: הוא לא יעז להגיש.

יעקב מרגי: למה?

אחמד טיבי: יש חוק.

אחמד טיבי: כל הזמן צריך סדרה - חוק A, חוק B, חוק C.

אחמד טיבי: אתה היחידי שמבין מה אני אומר.

יעקב מרגי: אני הבנתי.

יעקב מרגי: מאחר ונקטת בביטוי חקיקה משלימה, רק הוא יכול לעשות את זה ואנחנו נצטרף אליו.

אחמד טיבי: אני מברך על ה-היי קיו הגבוה.

יעקב מרגי: לא הבנת, עידן.

אחמד טיבי: אני אסביר לו.

יעקב מרגי: אחר כך תסביר לו.

יעקב מרגי: זה שלא קשור ל-היי קיו.

יעקב מרגי: זה קשור לקילומטרז' עם טיבי.

יעקב מרגי: חברים, יש עוד הערות?

יבגני סובה: שאלה.

יבגני סובה: בדיון הקודם עת הוועדה והקואליציה העבירה את ההמשך עד ה-1 באוקטובר, אני הצעתי להקים מוקד כי הרבה אנשים נמצאים באי ודאות.

יבגני סובה: הצעתי להקים מוקד מטעם משרד התחבורה, מטעם משרד הכלכלה.

יבגני סובה: אתה כרגע אמרת שיש 22 חברות שהודיעו, מתוך כמה?

יבגני סובה: מתוך 150?

יבגני סובה: 170?

יבגני סובה: כמה חברות טסות לישראל?

יבגני סובה: קרוב ל-200?

ישי דון יחיא: בימים כתיקונם יש 110.

יבגני סובה: אז אנחנו מדברים רק על 20 אחוזים.

יבגני סובה: מה עם 80 האחוזים הנותרים?

יעקב מרגי: עוד מעט תצרפו את איחוד האמירויות.

יבגני סובה: אני אומר לך שהלוואי שהם יטוסו ואני אומר לך שהם היו הראשונים שהיו מחזירים את הכספים בלי כל ההתחכמויות.

יעקב מרגי: אין להם בעיית נזילות.

יבגני סובה: יכול להיות שאפשר לשקול, ותעשו את זה, כי הרי האנשים חיים באי ודאות.

יבגני סובה: בן אדם לא יודע.

יבגני סובה: הוא שומע מוועדת הכלכלה שהתקיימה ב-14 ביולי שיש תקנות חדשות והוא מרוצה כי עד ה-14 באוגוסט הוא יקבל את הכסף שלו.

יבגני סובה: אחר כך ה ב-12 באוגוסט הוא שומע מוועדת הכלכלה שכנראה השמיים לא נפתחו ובואו נדחה את זה ל-1 באוקטובר.

יבגני סובה: היום מי שצופה בוועדת הכלכלה, הוא מבולבל.

יבגני סובה: הוא שואל מה זה 24 באוקטובר.

יבגני סובה: הכוונה היא להוראת שעה או הכוונה להחזר כספים?

יבגני סובה: יש בלבול רב.

יבגני סובה: רוב האנשים שמחזיקים את הכרטיסים וטרם השיבו להם הכספים, לא מבינים את המשמעויות האלה.

יבגני סובה: יכול להיות שכדאי לכם לעשות את זה או דרך אתר אינטרנט או דרך מוקד טלפוני.

יבגני סובה: אני מוצף ואני אמרתי את זה.

יבגני סובה: אנחנו מוצפים בפניות ולא כל האנשים קיבלו כספים.

יבגני סובה: יש חברות שאומרות שאין להן כסף, אז מה זה אין לכם כסף?

יבגני סובה: אז מה, אתם יכולים לצפצף – סליחה על הביטוי – על החוק הישראלי?

יבגני סובה: לא בטוח שנחזור לישראל אחרי שנפתחו השמיים כי הם מבינים שכנראה יהיו סנקציות.

יבגני סובה: אתם צריכים להיות יותר נוקשים ולהגיד שמי שמפר את החוק הישראלי, פשוט רישיונו יישלל.

יבגני סובה: החברה הזאת לא תוכל להמשיך לטוס לישראל כי צריך לכבד את החוק כמו שאל על, ארקיע וישראייר מכבדים את החוקים האירופאיים.

יבגני סובה: אני מציע שאולי תבדקו את הנושא הזה ותנו מידע לציבור.

יבגני סובה: אנחנו מחוקקים ואתם צריכים לתת את המידע לציבור.

יבגני סובה: אני אשמח מאוד אם תעשו משהו בנדון.

יעקב מרגי: יש מישהו שרוצה להתייחס?

רננה שחר: אני רק רוצה שוב לומר שאנחנו לא מאריכים את התקופה להשבת הכספים.

יעקב מרגי: את לא צריכה לומר.

יעקב מרגי: אני אגלה לך משהו.

יעקב מרגי: לא רק כאן ובשינוי הזה אלא אני התחייבתי לעצמי ולציבור שלא תהיה דחייה נוספת.

יעקב מרגי: הנה, אני מודיע.

יעקב מרגי: לא תהיה דחייה נוספת.

יעקב מרגי: מאחר והצו הוא פרוצדורלי, ברשותכם אני מביא אותו להצבעה.

איתי עצמון: צריך להקריא את נוסח הצו.

יעקב מרגי: בבקשה.

נעמה דניאל: טיוטת צו שירותי תעופה (פיצוי וסיוע בשל ביטול טיסה או שינוי בתנאיה) (נגיף הקורונה החדש – הוראת שעה – תיקון), התש"ף-2020 (הארכת התקופה הקובעת).

נעמה דניאל: בתוקף סמכותי לפי סעיף 3 לחוק שירותי תעופה (פיצוי וסיוע בשל ביטול טיסה או שינוי בתנאיה) (נגיף הקורונה החדש – הוראת שעה – תיקון), התש"ף-2020 (להלן – החוק), בהתייעצות עם שר הכלכלה והתעשייה ובאישור ועדת הכלכלה של הכנסת, מכיוון שקיימות מגבלות שהטילו מדינות על כניסת בני אדם לשטחן או על טיסות לשטחן, לשם התגוננות מפני נגיף הקורונה החדש, המשפיעות באופן משמעותי על תנועת נוסעים מישראל אליה, אני מצווה לאמור: התקופה הקובעת כמשמעותה בסעיף 1 לחוק, מוארכת בזאת עד יום ו' בחשוון התשפ"א (24 באוקטובר 2020).

יעקב מרגי: מי בעד אישור הצו?

יעקב מרגי: מי נגד?

יעקב מרגי: מי נמנע?

יעקב מרגי: בעד – 4

יעקב מרגי: אושר

עידן רול: אין לנו בעיה.

עידן רול: זה לא קשור למועד השבת כספים.

יעקב מרגי: לא.

יעקב מרגי: שני נמנעים.

יעקב מרגי: הצו אושר.

לאה ורון: חבר הכנסת אחמד טיבי הצביע במקום חבר הכנסת שחאדה.

יעקב מרגי: בסדר.

יעקב מרגי: תודה רבה.

יעקב מרגי: אנחנו עוברים להמשך סדר היום.